**Մարզպետի տեղակալ Լևոն Սարգսյանը մասնակցել է** **Տավուշի տուրիզմի զարգացման և հետազոտության կենտրոնի բացման հանդիսավոր արարողությունը 07.11.2017թ.**

Նոյեմբերի 7-ին Տավուշի մարզկենտրոն Իջևանում տեղի ունեցավ Տավուշի տուրիզմի զարգացման և հետազոտության կենտրոնի բացման հանդիսավոր արարողությունը: Կենտրոնը ստեղծվել է Ռուսաստանի Դաշնության ֆինանսավորմամբ ՄԱԿ-ի Զարգացման ծրագրի կողմից իրականացվող ,,Ինտեգրված գյուղական զբոսաշրջության զարգացում,, ծրագրի շրջանակներում: Նման կենտրոններ   բացվելու են բոլոր 10 մարզերում, իջևանյանն առաջինն է, այն տեղակայված է ԵՊՀ Իջևանի մասնաճյուղի տարածքում, ինչը կնպաստի իրականացնելու կենտրոնի հիմնական գործառույթը, այն է՝ տեղի երիտասարդների ներգրավման միջոցով կրթել տեղական համայնքներին և հնարավորություն տալ նրանց մասնակցել գյուղական զբոսաշրջության զարգացմանը:  
Կենտրոնի բացման արարողությանը մասնակցում էին և ողջույնի խոսքով հանդես եկան ՀՀ տարածքային կառավարման և զարգացման նախարարի առաջին տեղակալ Վաչե Տերտերյանը, ՀՀ կրթության և գիտության նախարարի տեղակալ Դավիթ Սահակյանը, ՀՀ Տավուշի մարզպետի տեղակալ Լևոն Սարգսյանը, Հայաստանում ՄԱԶԾ մշտական ներկայացուցչի տեղակալ Դմիտրի Մարիասինը, ՀՀ-ում ՌԴ դեսպանության մշակութային կցորդ Եվգենի Պանտելեևը: